Луис Росалес
Вътрешното крушение

Превод от испански: Рада Панчовска, —

chitanka.info

На Хуан Педро Киньонеро

Понякога се разделят

крачките, които сме направили, и виждаш, че всичко

губи младостта си:

целият живот

се побира в една омраза.

Опитваш се отново да съединиш

сянката с тялото и почивката

с умората от живеенето:

не живееш,

припомняш си го единствено.

Няма възможен отговор на въпрос,

възел ли в очите имах,

който ми попречи да виждам?

или сляпа

тръпка, преходна

тръпка от седеф, вътре

в прекършения поглед,

също както при корабокрушението

започва да се отваря водата и виждаш, че всичко

полека потъва в нея,

и искаш само да не докосваш никога истината от дъното,

за да продължаваш да падаш,

като вик,

който продължава да пламти самотен.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.